Se subliniază că înainte de a comite atacul terorist, autorii acestuia au vizitat de mai multe ori centrul de divertisment, relatează gazeta.ru.
"Vizitele au avut legătură cu organizarea atacului terorist - pentru a vedea amenajarea, amplasarea posturilor de securitate și pentru a calcula rutele de evacuare", precizează publicația.Anterior agentul de securitate de la Crocus și-a exprimat opinia că teroriștii știau dinainte cînd vor fi cei mai mulți oameni în sală.
Vă reamintim că mai multe persoane în camuflaj au deschis focul cu puști automate în sala de concerte Crocus City Hall. În urma atacului terorist au fost ucise 133 de persoane, iar printre morți se numără și trei copii. 107 persoane rămîn internate în spitale. În timpul nopții, în clădire a avut loc un incendiu puternic. FSB a raportat despre reținerea a 11 persoane, inclusiv patru teroriști implicați în atacul terorist din sala de concerte Crocus City Hall.